Demetrianukselle

Demetrianukselle () on Cyprianuksen kirjoittama apologeettinen teos kristinuskon ja kristittyjen puolustukseksi.

Teos on kirjoitettu vuosien 252 ja 253 välisenä aikana, jolloin Karthagossa vallitsi kulkutautiepidemia. Samalta ajalta on peräisin myös Cyprianuksen teos Kuolemantaudista. (Internet-arkisto) Teos on osoitettu nimensä mukaisesti eräälle Demetrianus-nimiselle henkilölle, josta ei tiedetä muuta kuin se mitä teos kertoo. (Internet-arkisto) Perinteisesti hänen on ajateltu toimineen African provinssin prokonsulina.

Teos koostuu 26 lyhyehköstä luvusta. Sen tarkoituksena on kumota pakanoiden esittämät väitteet, joiden mukaan kristityt olisivat syypäitä kaikenlaisiin maailmaa vaivaaviin onnettomuuksiin, kuten sotiin, kulkutauteihin, nälänhätiin ja muihin vastoinkäymisiin. Cyprianuksen mukaan juuri Demetrianus esitti kulkutautiepidemian aikana tällaisia syytteitä kristittyjä vastaan, koska nämä eivät palvoneet kreikkalais-roomalaisen uskonnon jumalia. Cyprianus vastaa Demetrianukselle, että maailma yleensäkin rappeutuu vanhan ikänsä vuoksi. Toiseksi, pakanat itse ovat syypäitä onnettomuuksiin, koska eivät palvele Jumalaa ja vainoavat kristittyjä epäoikeudenmukaisesti.Cyprianus: Demetrianukselle 1–26.

Cyprianus sai teokseensa vaikutteita Tertullianuksen teoksesta Apologeticum.

 Lähteet 

 Kirjallisuutta 
 Cyprianus: Demetrianukselle. Teoksessa 

 Aiheesta muualla 
 Cypriani Liber de mortalitate et epistola Ad Demetrianvm. Internet Archive. 
 Cyprian: An Address to Demetrianus. Christian Classics Ethereal Library. 
 Cyprian von Karthago: An Demetrianus 

Luokka:Antiikin latinankieliset kirjat
Luokka:Apologeettiset kirjat
Luokka:Kirkkoisien teokset